જામનગર : હિન્દુઓના પવિત્ર શ્રાાવણમાસમાં જ ધ્રોલ તાલુકાના લતીપુરમાં ગૌશાળામાંથી પશુઓને પાંચ ટ્રકોમાં ભરીને બારોબારો મોકલવાના કૌભાંડમાં જીવદયા પ્રેમીઓએ કરેલા પર્દાફાશમાં ધ્રોલ પોલીસે જામનગર જીલ્લા ભાજપ ઉપપ્રમુખ, ગામના સરપંચ તેમજ ટ્રક ડ્રાઈવરો સહિત ૧૧ શખસો સામે ગુન્હો નોંધતા જીલ્લામાં ભારે ચકચાર મચી જવા પામી છે. ધ્રોલ તાલુકાના લતીપુર–ટંકારા રોડ પર આવેલી રામરોટી આશ્રામ મંદિર નામની ગૌશાળામાંથી પાંચ ટ્રક ભરીને ગૌવંશને અન્યત્ર મોકલવામાં આવનાર હોવાની બાતમી જીદવયા પ્રેમી અનિલભાઈ ઉર્ફે દેવભાઈ વિનુભાઈ બોરાણા(રે. ચોટીલા વાળા)ને મોરબી હતાં ત્યારે મળી હતી. જે બાદ અન્ય જીવદયા પ્રેમીઓને બોલાવીને આ કૌભાંડ પકડી પાડયું હતું. ધ્રોલ પોલીસને બોલાવીને પાંચ ટ્રકોમાંથી (એક ટ્રકમાંથી ૮–૮ પશુઓ મળીને) કુલ ૪૦ ધણખુંટને ક્રુરતા પુર્વક બાંધી અને ઘાસચારો કે અન્ય પાણીની કોઈ વ્યવસ્થા રાખી ન હોવાનું સામે આવ્યું હતું.